
TARTALOM 



Dékáni köszöntő Hiba! A könyvjelző nem létezik. 

Köszöntő Hiba! A könyvjelző nem létezik. 

A NEVELÉS- ÉS OKTATÁSTÖRTÉNET HORIZONT JÁNHlB A ! A KÖNYVJELZŐ 
NEM LÉTEZIK. 

Kéri Katalin: Fordítóiskolák a középkori Toledóban ..Hiba! A könyvjelző 
nem létezik. 

Zsuzsanna Gerner: Zwei Frauen aus zwei verschiedenen Milieus - 
Merkmale ihrer Briefe im Lichte des sozialen Umfeldes adeliger Frauen 
im 19. Jahrhundert Hiba! A könyvjelző nem létezik. 

Zsuzsanna Mária Takács: Das Gábor Bethlen Kollégium von Nagyenyed 
in der Zeit des Dualismus Hiba! A könyvjelző nem létezik. 

Molnár-Kovács Zsófia: A középiskola intézménytípusa a dualizmus 
korában Hiba! A könyvjelző nem létezik. 

Bohonya Réka: Életreform és új nevelés Hiba! A könyvjelző nem létezik. 

Nagy Adrienn: Női kereskedelmi szakoktatás Franciaországban a XIX- 
XX. században Hiba! A könyvjelző nem létezik. 



Oktatáspolitikai mozaikok Hiba! A könyvjelző nem létezik. 

Arató Ferenc: A tankerületi szabályozás egy lehetséges szubszidiáris 
modellje Hiba! A könyvjelző nem létezik. 

Andi Helga: Amikor bezár egy iskola.... Hiba! A könyvjelző nem létezik. 

Lakatos Szilvia: A nemzetiségi oktatás Magyarországon a 20. században 
Hiba! A könyvjelző nem létezik. 



ROMOLÓGIAI METSZÉSPONTOK HlBA! A KÖNYVJELZŐ NEM LÉTEZIK. 

Cserti Csapó Tibor: Romológiai kutatási központok a Közép-Kelet 
Európai Régióban Hiba! A könyvjelző nem létezik. 

Forray R. Katalin: Romológia szak és tanárképzés Hiba! A könyvjelző 

nem létezik. 



Orsós Anna: Ambivalencia az anyanyelv és identitás kapcsolatában. Hiba! 
A könyvjelző nem létezik. 

Beck Zoltán: A metaforikus cigány Hiba! A könyvjelző nem létezik. 

Felsőoktatás és tanárképzés Hiba! A könyvjelző nem létezik. 

Balázsovics Mónika: Változó tanárképzés Hiba! A könyvjelző nem 

létezik. 

Dudás Margit: A tanulás tervezése és értékelése - mozaikok a pécsi kísérő 
szemináriumok történetéből Hiba! A könyvjelző nem létezik. 

Mrázik Julianna: Képzés és reflexió. A tanári felkészítés vizsgálata - egy 
kutatás vázlata Hiba! A könyvjelző nem létezik. 

Orgoványi-Gajdos Judit: Tanárjelölt hallgatók stratégiai gondolkodásának 
fejlesztése Hiba! A könyvjelző nem létezik. 

Varga Aranka: Kooperativitás a felsőoktatásban. Hiba! A könyvjelző nem 
létezik. 

Dezső Renáta Anna: Produktív tanulás - nem középiskolás fokon Hiba! A 
könyvjelző nem létezik. 

Györgyi Zoltán: Tanulói utak a felsőoktatásban .Hiba! A könyvjelző nem 
létezik. 



Neveléspszichológia És tanuláslélektanHiba! A könyvjelző nem 

LÉTEZIK. 

Láng András: Nemi különbségek az istenképben - egy kvalitatív 
pilótavizsgálat eredményei Hiba! A könyvjelző nem létezik. 

Révész György: Korai hatások az iskolai karrier alakulásában Hiba! A 

könyvjelző nem létezik. 

Bálint Ágnes: Miről árulkodnak az aranyköpések? Hiba! A könyvjelző 

nem létezik. 



Pedagógiai nézőpontok Hiba! A könyvjelző nem létezik. 

Vass Vilmos: A tartalom-alapú tantervi megközelítés a tananyag 
kiválasztása és elrendezése tükrében Hiba! A könyvjelző nem létezik. 



Huszár Zsuzsanna: Felfüggesztett lélegzet Hiba! A könyvjelző nem 

létezik. 

Kéri Katalin: Fordítóiskolák a középkori 

toledóban 



Összefoglaló: 

A középkori Toledo városa kiemelkedő és több szempontból máig példa értékű 
helyszíne volt különböző vallások és kultúrák együttélésének kiváló keret tudó- 
sok, fordítók és művészek alkotói tevékenységéhez. A tanulmány - a történelmi 
háttér rövid felvillantásával - arról ad áttekintést, hogyan folyt a város fordító- 
iskoláiban az ókori és középkori tudományos művek, az azokban foglalt ered- 
mények latin és héber nyelvre való átültetése. A fordítóiskolák virágzásának két 
korszaka volt a középkori Toledóban: egyrészt a 12. században, Raimundus 
püspök patronálásával születtek fontos fordítások, másrészt pedig később, egy 
másfajta történelmi-politikai környezetben X. Bölcs Alfonz uralkodása alatt 
részesültek jelentős figyelemben és támogatásban a fordítók és tudósok. Ez az 
írás egyrészt az ő személyükről és a lefordított művekről, másrészt az akkoriban 
használt fordítási technikákról ad rövid összefoglalást, utalva a téma legfonto- 
sabb nemzetközi szakirodalmára. 

Kulcsszavak: nevelés- és művelődéstörténet, multikulturalizmus, fordítóiskola 
Kultúrák keresztútján 

A 8. században az Ibériai-félszigetre lépő arabok és berberek magukkal hozták 
Hispániába az iszlám kultúráját. A Keletről és Észak-Afrikából érkezett seregek 
új, az európaitól nagyban különböző életvitelt, nyelvi és tudományos ismerete- 
ket közvetítettek, keveredve azonban a félsziget lakosságával, sajátos, mind az 
iszlám, mind pedig a keresztény-zsidó civilizáció szempontjából egyedülálló 
világot alakítottak ki kontinensünk délnyugati szegletében. Az akkori Andalúzi- 
ában (amit a középkorban al-Andalúsznak neveztek) virágzott a keleti és nyuga- 
ti hagyományokat ötvöző zene és a költészet; a tudósok az antik ismeretek köz- 
vetítése mellett csodálatos eredményeket értek el a legkülönfélébb tudományok, 
mint például a matematika, a csillagászat, a kémia és az orvoslás terén; bámu- 
latra méltó iskolákat és könyvtárakat emeltek; a mezőgazdaságban valóságos 
„zöld forradalom" zajlott le a kontinensünkre hozott új növényeknek, művelési, 
öntözési technikáknak köszönhetően. Átalakult és valóban művészetté nemese- 
dett a gasztronómia; a keleti ruhaanyagoknak, bőröknek köszönhetően kifino- 
multabb lett az öltözködési kultúra, elegánssá és divatossá vált a kiművelt be- 

széd és viselkedés. Építészetileg örökbecsű alkotásokat hoztak létre az akkori 
aranykezű és kiváló arányérzékű, nagyszerű ízlésű muszlim mesterek. 

Al-Andalúszban - gyakori hatalmi harcok és belviszályok ellenére - 
hosszabb-rövidebb időre megvalósult a béke, a pax islamica, voltak évszázad- 
ok, amikor viszonylagos nyugalomban és gyakran mai szemmel nézve megdöb- 
bentő szimbiózisban éltek együtt muszlimok, keresztények és zsidók. A félszi- 
get egyik kulcsfontosságú városa hosszú évszázadokon át a Tajo folyó fölé ma- 
gasodó sziklás területre épült Toledo, a korábbi vizigót főváros volt. 

Virágos kertek, virágzó tudományok 

Toledóba 714-ben érkezett a berber Tarik ibn Zyad vezette muszlim sereg. A 
város, amelynek viharos középkori történetét már számos történész kutatta, 
évszázadokon át megmaradt különböző népek és vallások találkozási csomó- 
pontjaként. Már a muszlim jelenlét korai éveiben éltek olyan tudósok a város- 
ban, akik Keletre utazva, aztán Hispániába visszatérve megismerték, illetve 
terjesztették a muszlim tudományosság eredményeit. A források szerint a 9. 
században például a tunéziai Aghlabida dinasztia (800-909) fővárosát, a virágzó 
Al-Kayrawánt keresték fel sokan a toledóiak közül, de tanulni utaztak minden- 
hová, ahol csak új ismereteket reméltek. A legnevesebb kortárs hazai hispanista 
így idéz egy korabeli (névtelen) arab forrást a város jellemzőiről: Toledót „min- 
denfelől rendkívüli vidékek fogják körül: virágzó tanyák, hatalmas birtokok, 
megközelíthetetlen erődítmények. Északról az al-Sarrat (La Sierra) hatalmas 
hegyei határolják, ahol annyi a juh és más kis állat, hogy bősége és gyors növe- 
kedése révén az egész ország számára elegendő." (ANDERLE, 1992: 21) 

Ali. századtól kezdve Toledo egyre inkább kiemelkedett a muszlim 
kultúrát terjesztő, fordítóműhelyekkel és kitűnő iskolákkal rendelkező európai 
(ezen belül hispániai) helyszínek közül, különösen a berber Banu Dhi Nun di- 
nasztia uralkodása alatt. Az 1043-1073 között uralkodott al-Mamún herceg ide- 
jén jelentősen fejlődtek a tudományok. Az emír, aki pártfogolta a tudósokat, 
költőket és művészeket, gyönyörű épületeket és kerteket építtetett, hogy a gon- 
dolkodók nyugodt, kellemes körülmények között dolgozhassanak. Akkoriban 
számos leírás született a pompázó város pazar palotáiról, csobogó szökőkútjai- 
ról, mesés fürdőiről, az udvari mulatságokról. (SALAH, 2005: 4) A kutatók vé- 
leménye szerint a település határ-jellegének is köszönhető, hogy a muszlim 
tudományok közül a Koránt és a hagyományokat magyarázó vallástudományok 
különösen erősek voltak Toledóban. Emellett gazdag eredményeket hoztak az 
egzakt tudományok: olyan matematikusok dolgoztak a Tajo partján, mint al- 
Waqqadi, al-Tugibi, a geometriában jeleskedő Ibn al-Attar és Ibn Hamisz, akik 
csillagászattal is foglalkoztak. Ez utóbbi tudomány művelői között volt még a 

11. századi Toledóban Ibn al-Bagunis, Ibn Wafid és a fiatal al-Zarqáli (latinosan 
Azarquiel vagy Arzachel). 

A magaslatra épült csodálatos város páratlan földrajzi fekvésének kö- 
szönhetően al-Zarqáli és mások saját építésű asztrolábiumaikkal igen pontos 
méréseket végeztek. Európában nagy érdeklődés kísérte e csillagász Toledói 
táblák című művét, valamint több, korabeli muszlim csillagászati táblázatot és 
kézikönyvet is, aminek fontos oka volt az, hogy a Karoling-korban számos tu- 
dományos vita dúlt a keresztény naptárkészítéssel kapcsolatosan. Az idő, az 
ünnepek dátumának pontosabb meghatározása miatt szükség volt kapaszkodók- 
ra, még akkor is, ha azokat arab és berber tudósok nyújtották. Az égmegfigyelé- 
seket serkentette továbbá a minél pontosabb tájékozódás igénye, főként a hajó- 
soknál. A Toledói táblákat Kolumbusz Kristóf idejéig használta az egész konti- 
nens, és csak latin másolatokban maradt fenn ez a mű Tabulae Toletanae cím- 
mel, amelyek a ptolemaioszi tábláknál sokkal pontosabbak voltak. A művet 
Cremonai Gerhardus fordította először latinra, és ezen alapultak később a 
Marseilles-i táblák, és a meridián-számításokat illetően szintén al-Zarqalira 
támaszkodtak a londoni, párizsi, pisai táblázatok készítői. Ezt használták 1 149- 
ben London koordinátáinak kiszámításához is. (SALAH, 2005: 8) 

Ali. századi Toledo tudománytörténetéből kiemelhető még az orvosok 
csoportja is, akiknek művei szintén páratlan ismeretanyagot tettek közzé, ala- 
pozva az ókori gyógyászati eredményekre, ám kiegészítve azokat saját tapaszta- 
lataikkal. Számos, orvoslásról, gyógynövényekről, gyógyszerészetről szóló 
munka is ismert volt latin vagy más fordításban. Al-Mamún herceg speciális 
étrenddel és egyszerű gyógyanyagok segítségével gyógyító udvari orvosa, Ibn 
al-Wafid (latinosan Abenguefit) (1008-1074) például a Kitáb al-adwiya al- 
mufrada című, latinul Liber de medicamentis simplicibus könyvével volt jelen 
az európai orvoslásban. (WÜSTENFELD, 1840: 83) A könyv, amelynek elkészí- 
téséhez a szerző 25 éven át gyűjtötte az adatokat, nem csupán latin, hanem hé- 
ber és katalán változatban is létezett, és tucatnál is többször kiadták a középkor- 
ban, latin változatát többször más orvosok művével egybekötve. 

Híd a kultúrák között 

Toledo muszlimoktól való visszafoglalása után (1085) is több vallás követői 
éltek és dolgoztak ott együtt, mégpedig példátlan eredményességgel. A város- 
ban maradt muszlimok és zsidók az oda érkező keresztényekkel máig tanulsá- 
gos és gyümölcsöző együttműködést valósítottak meg. (KÉRI, 2007: 20) A da- 
maszkuszi kardokkal vetekedő toledói pengék mellett a város szellemi termékei 
hozták meg a településnek a legnagyobb hírnevet. Minden jogi, vallási, élet- 
módbeli, gazdasági és társadalmi különbség háttérbe szorult a jelentős, Toledó- 
hoz és más helyszínekhez kötődő tudományos együttműködés érdekében a 11- 

15 



13. századi Hispániában. Azok a különböző népekhez, vallásokhoz tartozó em- 
berek, akik a félszigetről és Európa más helyszíneiről Toledóban összegyűltek, 
és csoportjaik évszázadokon át ókori és középkori művek fordításával és értel- 
mezésével, a szövegek másolásával és terjesztésével foglalkoztak, értékes és 
sajátos, manapság is sokszor emlegetett példáját mutatták a valódi együttműkö- 
désnek és együttgondolkodásnak. A „toledói fordítóiskola" elnevezés 19. szá- 
zadi történészektől származik, akik ezzel jelezték az arabról vagy héberről for- 
dított - sokszor eredetileg antik görög és latin - szövegek középkori latinra 
történő átfordításának helyszínét és folyamatát. (A fordítások során a közvetítő 
nyelv leginkább a kasztíliai románcé volt.) Ezek a fordítói erőfeszítések először 
spanyol földön, majd Európa-szerte óriási hatást gyakoroltak a tudományos 
életre, az egyetemi képzésre. 1 

Raimundus Jiménez de Rada (7-1152) toledói érsek ismerte fel először 
a vallási hovatartozástól, származástól független tudós emberek együttműködé- 
sének jelentőségét, ő adta a fordítási munkálatokhoz az első támogatást. 
(GONZÁLEZ PALENCIA, 1942) Ez volt a fordítóiskola első nagy fénykora, ekkor 
készültek például jelentős, arabra áttett és kommentárokkal ellátott müvekből 
latinra ültetett Arisztotelész-fordítások. Később maguk a keresztény uralkodók, 
például a 13. században III. Ferdinánd (1201-1252), majd X. Bölcs Alfonz 
(1221-1284) vált a tudomány, a „toledói fordítóiskola" legfőbb támogatójává. 
Kétnyelvű, illetve két-három nyelvű fordítókkal dolgozó tudósok készítették 
latinra, héberre és más nyelvekre átültetett müveiket az arab nyelvű művek alap- 
ján. Érdekesség, hogy a városban a rekonkviszta után még 200 évvel is az arab 
nyelv volt a kereskedelem és a törvénykezés hivatalos nyelve, s az ott élő ke- 
resztények többsége kétnyelvű volt, és magát a latin nyelvet arab betűkkel írták, 
a spanyol királyok pénzeikre arab betűket verettek, és úgy a keresztények, mint 
a zsidók mindennapi életére és egyházi szertartásaira nagy hatást gyakorolt a 
muszlim kultúra. (GOOD, 1960: 86) 

A 12. századi Toledóban a három leghíresebb fordító Cremonai 
Gerhardus (1117-1187), Domenico Gundisalvus (1110-1181) és Johannes 
Hispanicus (másik, szintén közismert nevén Sevillai Joannitius) (7-1180) vol- 
tak. Előbbi egymaga több mint 70 különböző témájú arab nyelvű könyvet fordí- 
tott latinra. Gerhardus Itáliában született, és azzal a céllal ment Toledóba, hogy 
megtanuljon arabul és fordításokat készítsen. Fordításai közül kiemelkednek al- 
Zahráví, al-Razí (latinosan Rhazes), Ibn Színá (latinosan Avicenna), Banu 
Músza, al-Birúní, al-Farábí és mások müvei. (ZAHOOR, 1992) Az ő munkássá- 



1 A Toledói Fordítóiskoláról minden fontosabb szakmunkát tartalmaz a következő elekt- 
ronikus bibliográfia: Bibliográfia Sobre la História de la Escuela de Traductores de 
Toledo. 

http://www.uclm.es/escueladetraductores/historia/documentacion/bibliografia.asp 
[2013.08.15.] 

gának is köszönhető, hogy a muszlim csillagászat legjobb munkái latin nyelven 
bekerülhettek az európai tudományosság vérkeringésébe. 

A sevillai születésű Johannes Hispanicus Raimundus püspök támogatá- 
sával latin és castellano nyelvre ültetett át tudományos müveket, lefordította 
például al-Ghazzálí, Ibn Színá, Quszta Ibn Lúqá és al-Farghání (Alfraganus) 
néhány müvét. Az al-Khwarizmi-féle matematikai szövegek lefordításával ő 
volt az, aki hozzájárult az indiai-arab számjegyek európai elterjedéséhez. Együtt 
dolgozott Domenicus Gundisalvus arkhediakónussal, aki nem csak fordított, 
hanem önálló filozófiai munkákat is írt. Gundisalvus feltehetőleg Johannes 
Hispanicus és egy másik, szintén toledói zsidó tudós, Ibrahim ibn Da'úd tanít- 
ványa volt. (ALONSO, 1946: 159; ALONSO, 1959) Egyikük avicennai, másikuk 
arisztotelészi alapokon állva képezte a tehetséges ifjút. Gundisalvus lefordította 
Ibn Színá A lélek könyve című munkáját, valamint Ibn Rusd (Averroes) Colliget 
című könyvét, mely az előző szerző kommentálását tűzte ki célul. Latinra ültette 
továbbá a Secretum secretorum című, pszeudo-arisztoteliánus munkát. 2 

A 12-13. században híres toledói fordítók voltak még Bath-i Adelardus, 
Chester-i Robertus, Michael Scotus, Zaragozai Sztephanosz, Hermanus 
Allemanus (Teutonicus), Tivoli Platón, Lunis-i Wilhelm és Tripoli Philipposz. 
Közülük többen is a tudományok iránti személyes érdeklődésüktől hajtva kezd- 
tek fordítói munkába, mint például Bath-i Adelardus, aki élénken érdeklődött a 
matematika iránt, és ezért ő is nekilátott al-Khwarizmi Aritmetika című müve és 
al-Madzsrití csillagászati táblázatai lefordításának. Michael Scotus és Hermanus 
Allemanus fordítói munkássága főként azzal gyakorolt nagy hatást a középkori 
európai gondolkodásra, hogy lefordították Ibn Rusd arisztotelészi müvekhez 
írott kommentárjait. 

X. Bölcs Alfonz fordítói iskolái 

A spanyol történelem egyik legnagyobb királya, a 13. században élt X. (Bölcs) 
Alfonz uralkodásának időszaka mindig is a történészi érdeklődés középpontjá- 
ban állt. Egyrészt a királyságán belüli hatalmi harcai, másrészt aktív, végső cél- 
ként a német-római császári trón elfoglalását kitűző politikája, harmadrészt 
pedig kultúra- és tudománypártolása miatt. (Az anyai ágon magyar származású 
- II. András leányának, Jolantának és I. Jaime aragóniai uralkodónak a lánya- 
ként született - Jolantával kötött házassága okán X. Alfonz Magyarországon is 
máig az egyik legismertebb spanyol király.) A spanyolországi tudományok és 
kultúra szempontjából személye szinte emblematikussá vált, hiszen toledói ud- 
vara nagy szellemi fellendülést hozott mindhárom monoteisztikus vallás köve- 



2 Müveinek digitalizált változatát ld. itt: 

http://www.larramendi.es/il 8n/consulta_aut/registro.cmd?id=3070 [2013.07.23.] 

tőinek, ezen felül összekötő kapocs volt az antik és a középkori szellemi értékek 
között. Uralkodása idején kiemelkedő csillagászati, jogi, orvosi és irodalmi 
művek születtek, ő maga is több művet írt. Trónra lépése után rögvest, már 
1254. december 28-án elrendelte, hogy legyenek arab és latin iskolák. 
(MENENDEZ PlDAL, 1951: 366) Nem csupán az örökségként reá szállott toledói 
fordítóiskolát támogatta, hanem országa más városaiban is ösztönözte hasonló 
kulturális központok létrejöttét és működését. Toledo városán kívül, egyéb 
helyszíneken is támogatta az iskolákat és a tudományokat, mégpedig szem előtt 
tartva minden igazi értéket, bármely vallás képviselőjéhez tartozó is volt. Isko- 
lát alapított Sevillában és Murciában, ez utóbbi városban például a matematikus 
al-Ricotí volt a fő támogatottja. Az 1250-es évek végétől mintegy tíz éves szü- 
net állt be a fordítóiskolák működésében, hiszen a birodalom-építés, a murciai 
lázadás leverése, Niebla ostroma és Cádiz elfoglalása, illetve Portugália hova- 
tartozásának kérdése lefoglalták Alfonz erejét. 1269-től azonban ismét újult 
erővel kezdett foglalkozni a tudományokkal és az oktatásügy kérdéseivel, és a 
korábbiaknál is sokkalta igényesebb fordítások készültek ebben az időszakban, 
és óriási méreteket öltött a könyvmásolás. (MENENDEZ PlDAL, 1951: 369) Az 
uralkodó és családtagjai egyházi központokból és más királyi udvarokból is 
kölcsönöztek tucatszám könyveket. Bölcs Alfonz iniciálékkal díszített kötetei 
között több olyan is megőrződött, amelyek képein a rajzolók - a korszak egyéb 
„szereplői", azaz lovagok, klerikusok, zsonglőrök, zenészek mellett - megörö- 
kítették a könyvmásolókat is, akik magas padokban ültek, lábuk zsámolyon 
nyugodott, kezükben pedig kések, kaparok, körzők, vonalzók és egyéb íróesz- 
közök láthatók. 



Kik és hogyan fordítottak? 

A fordítások készítői között már az iszlám korai időszakától kezdve igen sok - 
eleinte abszolút többségben lévő - keresztény és zsidó tudóst emelhetünk ki, akik 
a tudományok müvelésében is gyakran élen jártak. Fontos művelődés- és tudo- 
mánytörténeti probléma annak feltérképezése és számon tartása, hogy a gyakran 
„arab"-nak titulált, ám valójában arab nyelvű tudományosság pontosan kiknek a 
vállán nyugodott a középkorban. Az arab(osított) nevet használó és a Korán nyel- 
vén író személyek között ugyanis a középkor során mindvégig szép számmal 
akadtak nem arabok, akik ráadásul még csak nem is muszlimok voltak. 

A fordítóiskolák esetében sokszor megfigyelhető, hogy egyes családok 
tagjai, illetve tanítói-tanítványi kapcsolatban álló személyek dolgoztak együtt 
hosszú éveken át. így a fordítói tapasztalatok, a fordítási technikákkal kapcsola- 
tosan felgyülemlett sokszínű tudás egyik emberről a másikra szállt, egy-egy 
újonnan csatlakozó fordítónak nem kellett mindent a nulláról kezdenie. A legta- 
pasztaltabb fordítók is tudták azonban azt, hogy a legkiválóbb nyelvismeret, a 

legjobban megválasztott fordítási technika sem adhatja vissza maradéktalanul 
egy adott szöveg eredeti értelmét. Azt igencsak ritkának tartották a korabeli 
szerzők, hogy egy fordító egyformán jól ismerjen két vagy több különböző 
nyelvet, nem is beszélve arról, hogy a nyelvismereten túl mennyire megkívánta- 
tik az adott tudomány (téma) beható ismerete. Moses ben Ezrá egy anekdotával 
világított rá ennek lényegére: egyszer egy muszlim tudós azt kérte tőle (a zsidó 
tudóstól), hogy mondja el arabul a Tízparancsolatot, mert ezzel akarta bizonyí- 
tani az arab nyelv felsőbbrendűségét. Ezrá erre azt felelte, hogy szívesen, 
amennyiben muszlim tudóstársa latinul előadja a Korán első szúráját. így amaz 
belátta a fordításról való gondolkodásmódjának helytelenségét. (VERNÉT, 1999: 
129) 

A lehető leghitelesebb fordítások elkészítésére - a hibák és nehézségek 
felemlegetése és szem előtt tartása mellett - a korabeli tudósok megpróbálták a 
legnagyobb figyelmet fordítani. Ennek első előfeltétele volt a lehetőségekhez 
képest legpontosabb eredeti nyelvű könyvpéldány megszerzése, illetve ugyan- 
annak a műnek és fordításainak több változatban való beszerzése. Az iszlám 
korai időszakától szerveződő könyvtárak és tudományos, fordítói központok 
hispániai vezetői és fenntartói is fontos feladatuknak érezték a könyvpéldányok 
felkutatását, összegyűjtését és őrzését, akár távoli helyszínekről megszerezve a 
főbb műveket. A vásárlás, csere és ajándékozás során gyűjtött műveket aztán 
(előbb vagy utóbb) lefordították, mégpedig gyakorta kettő vagy több személy. 
Nem volt ritka Toledóban sem, hogy egy művet egymástól függetlenül többen 
is átültettek latinra, castellanó-ra, héberre, esetleg úgy, hogy egymás munkáját 
javították is. Ismert volt a középkorban az a könyvkészítési forma, amikor egy 
adott köteten belül szerepeltették az eredeti szöveget és fordítását is, mégpedig 
úgy, hogy a fordításban megadták egy-egy kifejezés különböző jelentéseit. 
Gyakori volt ez a közlési mód a Korán, illetve a Biblia-kiadások esetében, de 
létezett számos más efféle, arab-latin vagy arab-görög nyelvű mü is. 

A fordításokat nem mindig azok a neves tudósok készítették, akiknek a 
neve napjainkig fennmaradt. A leghíresebb fordítóiskolák vezető munkatársai 
gyakran kiadták az idegen nyelvű szöveget valakinek, aki „nyersfordítást" ké- 
szített róla, azután a tudományágban is járatos fordító korrigálta, tudományos és 
nyelvi értelemben is javította, stilizálta a szöveget. Végül éppen azoknak a for- 
dítóknak a neve és emléke merült feledésbe, akik a hosszú ideig tartó, aprólékos 
munkát végezték. 

A fordítási technikák kapcsán elmondható, hogy többféle módszer is 
létezett. Bevett szokás volt például az, hogy minden egyes (görög, latin stb.) 
szónak megkeresték az arab jelentését, és így próbálták újra felépíteni arab 
nyelven a szöveget. Ez azonban gyakran nem vezetett igazán jó eredményre, 
tekintve, hogy nem minden idegen szónak létezett arab nyelvű változata. Ilyen 
esetekben a szavak csak átírásra, és nem valódi lefordításra kerültek. Eredmé- 
nyesebb megoldásnak bizonyult a szöveg tágabb részleteinek az átültetése, bár 

ez is sok nehézséggel járt, hiszen a szintaxis, a mondatstruktúra e nyelveknél 
(görög-latin-arab) nem feleltethető meg teljesen. 

Valaha Hunajn Ibn Iszháq (809-873) azt ajánlotta - s ő maga is így járt 
el -, hogy a fordítónak először meg kell értenie az egyes mondatokat, és utána 
kell átültetnie saját nyelvére. Ez a módszer azonban gyakorta nem bizonyult 
keresztülvihetőnek, lévén, hogy a fordításokat sokszor két ember végezte. Pél- 
dául egy olyan, aki kiválóan értett latinul, s valamennyire tudott arabul, és mun- 
katársa, aki viszont az arabot beszélte anyanyelvi szinten, ám latin nyelvtudása 
gyengébb volt. Az Ibériai-félsziget területén az ilyen fordítói párosoknak közös 
nyelve általában a térségre jellemző „vulgáris" nyelv, a románcé volt. (Más 
európai népek tudósai kivételesen nehezen boldogultak az Andalúziában fordí- 
tott arab munkák latin változataival, mert azokat a fordítók telis-teli tűzdelték 
hispanizmusokkal. A spanyolországi zsidó közösségek tagjai például egy egé- 
szen sajátos, mások számára nehezen érthető nyelvjárást beszéltek.) 
(Menendez Pidal, 1951: 396) 

Közvetítő nyelvet más földrajzi területeken is használtak a fordítók, 
Keleten például a perzsát (a görögről arabra, vagy a szanszkritról arabra történő 
fordítások során), Nyugaton az olaszt, a franciát, a katalánt ahhoz, hogy latinra 
vagy latinról fordítsanak. Feltételezhető, hogy léteztek olyan „munkafüzetek" 
(piszkozatok, nyersfordítások), amelyekben leírták az eredeti szöveg valamely 
nyelven való (korántsem kész és tökéletes) változatát, hogy azután finomítsák, 
átdolgozzák. A 13. századi Ibériai-félszigeten a korábbi fordítási technikák és 
munkafázisok kezdtek gyökeresen megváltozni. Bölcs Alfonz idejében a vulgá- 
ris nyelv már nem csupán mint közvetítő nyelv játszott szerepet a művek fordí- 
tása során, hanem - fejlődésének, illetve az olvasóközönség kiszélesedésének 
köszönhetően - fordítói célnyelvvé is vált. Európa-szerte főként ettől a század- 
tól kezdve jelentek meg neolatin nemzeti nyelvekre fordított arab (és héber) 
nyelvű szövegek. (Menendez Pidal, 1951: 397) 

A közbülső fordítási változatoknak, a különböző nyelveken készült 
példányoknak köszönhetően a középkorban egy adott szerző eredeti kéziratától 
gyakran igencsak különbözött a róla kiadott („végleges") fordítás. Többszörös 
áttételek következtében az eredeti mondanivaló olykor teljesen átváltozott, illet- 
ve bizonyos szövegrészek, kifejezések „rejtélyesek" maradtak a késznek mon- 
dott fordításban is. Ebből következik, hogy középkori források esetében nem 
lehet egy adott mű alapján végkövetkeztetéseket levonni, hiszen kézirat- 
változatokról, kódex-családokról, átírt, megkurtított, kibővített stb. szövegekről 
beszélhetünk. A forráskritika- és értelmezés sikeressége érdekében mindig mér- 
legelni kell azt, hogy egy adott mű melyik példányát (elkészülésének melyik 
munkafázisát) tartjuk kezünkben. Megjegyzendő, hogy ez, a valójában igen 
fontos probléma gyakorta látens marad a kutatók számára, hiszen sokszor csu- 
pán egyetlen vagy igen gyér számú, töredékes vagy rossz állapotú változata 

maradt fenn egyes kéziratos müveknek, így fel sem tűnik, miféle változatosság 
jellemezte az adott szöveg variánsait évszázadokkal ezelőtt. 

A fordítói változatok mindig életszerű vallomások készítőjük nyelvi és 
tudományos ismereteiről, illetve munkamódszeréről. A szövegekben fellelhető 
hibák szintén fontos információkat hordoznak a készítőkről, történelmi koruk- 
ról, és a tudományok akkori állásáról is. A kéziratok értelmezését nehezítik 
például a rosszul bekötött oldalak, a véletlenül vagy tudatosan kihagyott szö- 
vegrészek és a fordítók által elkövetett különböző hibák, például a szövegek 
félreértelmezése. Az eltérő nyelvek különböző betűkészlete is gondokat oko- 
zott, csakúgy, mint a kulturális jelenségek felületes, nem kielégítő ismerete, 
vagy az a jelenség, hogy az eredeti szöveget valamilyen prekoncepció miatt 
olvasták rosszul. Keresztény és muszlim fordítók részéről is előfordult, hogy 
saját (vallásos) ízlésüknek, tudásuknak megfelelően itt-ott változtattak az erede- 
ti szövegen. 

Az európai nyelvekben kiemelkedően sok olyan arab eredetű szó őrző- 
dött meg az évszázadok során, amelyek többsége a 10-13. század folyamán 
keletkezett, zömmel a toledói és más hispániai fordítói központokban, és arabról 
latinra fordított szövegekből vált ismertté kontinensünk lakói előtt. Ezeket - a 
főként csillagászati, orvosi, matematikai és más természettudományos területről 
való - arab kifejezéseket igazították az európaiak saját nyelvük nyelvtani- 
fonetikai szabályaihoz. Ki gondol ma már arra, hogy a kémia és alkímia, a szi- 
rup (és szörp), az alkohol, a lombik, a nadír, a zenit vagy az azimut szavak így 
kerültek a mi nyelvünkbe is? 

Ez a téma messze túlmutat a nyelvtudomány, illetve az érdekesség 
szintjén. Egyrészt az arab nyelvből átvett szavak és kifejezések fényt vetnek 
arra, hogy egyáltalán mely tudományterületek eredményeit vették át a muszli- 
moktól az európaiak. Másrészt az effajta nyelvészeti vizsgálódás számos eset- 
ben pontosabbá - vagy egyáltalán lehetővé - teszi különböző középkori forrá- 
sok belső forráskritikáját, és a tudományos szakkifejezések vándorlásának nyo- 
mon követésével tulajdonképpen megismerhetjük az egyes eszmék terjedésének 
útvonalát, azaz a kulturális transzmisszió irányát. 

Epilógus 

Toledo, a legendás város ma is ott magasodik a Tajo fölött. Karnyújtásnyira az 
égtől és pár vonatfüttynyi időre Madridtól, Spanyolország modern fővárosától. 
Kicsit álmos, szebb napokat is látott utcáit turisták hada lepi el napról-napra, 
róják a kötelező köröket El Greco, al-Mamún, Bölcs Alfonz és mások nyomait 
kutatva. A városban kézzelfogható közelségbe kerül a sokszínű hispániai törté- 
nelem: nem csupán építészeti emlékekben, de gondolati síkon is szinte tapintha- 
tó, hogy a kultúrák keresztútján járunk. 

A múlt szép hagyományainak felélesztésével ez a város ma is példát 
mutat arra, hogyan lehet közelebb hozni egymáshoz a különböző nyelveket, 
vallásokat. 1 994 óta működik újra (régi névvel, a középkorihoz hasonló célkitű- 
zésekkel, ám merőben új, modern tartalommal és módszerekkel) a Toledói For- 
dítóiskola, ahol a spanyol-arab és spanyol-héber nyelvek szakavatott fordítóit 
képzik felsőszintű oktatás keretében. 3 A XIV. századi mudéjar stílusú palotában 
helyet kapott, az Európai Kulturális Alap által támogatott iskola jelentős, a for- 
dításokhoz szükséges szakanyagot felölelő könyvtári központtal is rendelkezik. 
Kiadványaik, tudományos tanácskozásaik mutatják, történelmi kortól függetle- 
nül milyen gyümölcsöző lehet különböző tudományágak és kultúrák képviselő- 
inek együttmunkálkodása. Létrejött továbbá a közelmúltban egy olyan virtuális 
könyvtár, amely a városban a középkor időszakában lefordított munkák egy 
részét tárja elénk. 4 Toledo pár évszázadnyi Csipkerózsika-álom után a 3. évez- 
redben újra az lett, ami régi dicsősége idején volt: útmutató csillag Hispánia 
sokat látott egén. 

